Një 37-vjeçar nga Fieri nuk ka mundur t`i shpëtojë policisë ditën e djeshme në Kakavijë.
Ai ishte nisur me autobusin e linjës Tiranë-Athinë për të shkruan në Greqi, mirëpo është ndalur dhe nga kontrolli i imtësishëm i është gjendur drogë.
Këtë të fundit shtetasi Elton Ferko ka tentuar që ta trafikojë drejt shtetit helen.
Pas procedurave të kryera në sistemin TIMS nga punonjësit e policisë Kufitare Kakavijë, është dashur dhe një kontroll tjetër nga i cili është kapur 37-vjeçari.
Ky i fundit kishte fshehur në trup dy pako dhe një të tretë në çantën e dorës me lëndë të dyshuar narkotike Heroinë. Pesha totale e lëndës narkotike rezultoi 1 kilogramë e 520 gramë.